tomron87/hebrew-wikipedia-sentences-corpus huggingface dataset:
עדכונים שונים הוסיפו תכונות המבוססות על למידת מכונה, ובהן "Explore" המציעה פריסות ותבניות עיצוב, וכן יכולת להקצות משימות למשתמשים אחרים מתוך המצגת.
בספטמבר 2007 השיקה גוגל תוכנת מצגות כחלק מחבילת גוגל דוקס, שהתבססה על רכישת חברת Zenter ב-19 ביוני 2007 ועל רכישת Tonic Systems ב-17 באפריל 2007. במרץ 2010 רכשה גוגל את חברת DocVerse, שאפשרה שיתוף פעולה מקוון במסמכים בפורמטים תואמי מיקרוסופט פאוורפוינט ויתר פורמטי מיקרוסופט אופיס כגון מיקרוסופט וורד ומיקרוסופט אקסל.
שיפורים המבוססים על DocVerse הוכרזו והוטמעו באפריל 2010. ביוני 2012 רכשה גוגל את Quickoffice, חבילת פרודוקטיביות קניינית למכשירים ניידים.
באוקטובר 2012 שונה שמה של Google Presentations לגוגל סליידס, והושקה אפליקציית כרום שסיפקה קיצור דרך לגוגל סליידס מעמוד הלשונית החדשה בדפדפן כרום.
גוגל סליידס זמינה כיישום רשת הנתמך בדפדפנים גוגל כרום, מוזילה פיירפוקס, מיקרוסופט אדג' וספארי.
ניתן לגשת למצגות, כמו גם לקבצים אחרים, דרך אתר גוגל דרייב.
ביוני 2014 השיקה גוגל דף בית ייעודי לגוגל סליידס המציג רק קבצים שנוצרו באמצעות חבילת דרייב.
בשנת 2014 השיקה גוגל אפליקציות מובייל ייעודיות לגוגל סליידס עבור מערכות ההפעלה אנדרואיד ו-iOS.
בשנת 2015 עודכן אתר המובייל של גוגל סליידס בממשק "פשוט ואחיד יותר"; ניתן לצפות בקבצים דרך אתרי המובייל, אולם ניסיון לערוך מצגת מפנה את המשתמש לאפליקציה הייעודית, כדי למנוע עריכה דרך הדפדפן בנייד.
גוגל סליידס משמשת ככלי שיתופי לעריכת מצגות בזמן אמת.
ניתן לשתף מצגות, לפתוח אותן ולערוך אותן על ידי מספר משתמשים בו-זמנית, ולראות שינויים בשקופית-אחר-שקופית וברמת התו כאשר עורכים אחרים מבצעים עריכות.
השינויים נשמרים אוטומטית בשרתי גוגל, ונשמרת היסטוריית גרסאות המאפשרת לחזור לגרסאות קודמות של הקובץ.
מיקומו הנוכחי של כל עורך מסומן באמצעות צבע וסמן ייחודיים, כך שעורכים אחרים הצופים באותה שקופית יכולים לראות את השינויים בזמן אמת.
תיבת צ'אט בצד המסך מאפשרת למשתפי הפעולה לדון בעריכות.
היסטוריית הגרסאות מציגה את התוספות והשינויים במסמך, כאשר כל כותב מסומן בצבע נפרד.
ניתן להשוות רק בין גרסאות סמוכות, והמשתמשים אינם שולטים בתדירות שמירת הגרסאות.
קבצים יכולים להישמר מקומית במגוון פורמטים, בהם HTML, קובצי תמונה מסוג .jpg ו-PDF.
תכונת "Explore", שהושקה בספטמבר 2016, מוסיפה לחבילת גוגל דרייב יכולות נוספות המבוססות על למידת מכונה.
בגוגל סליידס יוצרת Explore הצעות עיצוב דינמיות לפריסת השקופיות, בהתאם לתוכן המופיע בהן.
תכונות Explore בחבילת גוגל דרייב ממשיכות קו שהחל בכלי מחקר בסיסי יותר שהוצג ב-2012.
באוקטובר 2016 הכריזה גוגל על הוספת "פריטי פעולה" (Action items) לגוגל סליידס.
כאשר משתמש כותב בתגובה את שמו של אדם שהמצגת משותפת איתו, המערכת משייכת באופן חכם את המשימה לאותו אדם.
לפי גוגל, כך קל יותר למשתפי פעולה אחרים לראות מי אחראי לכל משימה.
בעת כניסה לגוגל שיטס או לשאר יישומי גוגל דרייב, קבצים שבהם הוקצו למשתמש משימות מסומנים בתג מתאים.
כדי לצפות במצגות ולערוך אותן במצב לא-מקוון, יש להשתמש בדפדפן גוגל כרום.
תוסף כרום בשם גוגל דוקס Offline מאפשר להפעיל תמיכה בעבודה לא-מקוונת עבור קובצי גוגל סליידס דרך אתר גוגל דרייב.
אפליקציות האנדרואיד וה-iOS תומכות באופן מובנה בעריכה לא-מקוונת.
קובצי מצגת של גוגל סליידס, לאחר המרה לפורמט .gslides, מוגבלים לגודל של עד 100 מגה-בייט.
תמונות המשובצות במצגת אינן יכולות להיות גדולות מ-50 מגה-בייט, ועליהן להיות בפורמטים .jpg, .png או .gif בלבד.
בשונה משירותים אחרים של גוגל, גוגל סליידס אינה תומכת בקובצי תמונה בפורמט .webp, אף על פי שהפורמט נתמך ברוב שירותי גוגל האחרים ופותח על ידי החברה עצמה.
גוגל סליידס זמינה לשימוש חינמי למשתמשים פרטיים, אך היא נכללת גם כחלק מחבילת Google Workspace (לשעבר G Suite) המיועדת לעסקים, שירות מנויים חודשי המוסיף יכולות ניהול, אבטחה ותמיכה מתקדמות עבור ארגונים.
גוגל סליידס כולל כלי חיפוש והחלפה בסיסי, ובדומה לשאר יישומי גוגל דרייב, גם "לוח גזירה" (Web clipboard) המאפשר העתקה והדבקה של תוכן בין גוגל סליידס לבין שאר יישומי החבילה.
ניתן להשתמש בלוח הגזירה גם להעתקה והדבקה בין מחשבים שונים, אם מותקן התוסף Google Docs Offline.
פריטים מועתקים נשמרים בשרתי גוגל עד 30 יום.
גוגל סליידס תומכת גם בקיצורי מקלדת סטנדרטיים להעתקה והדבקה במרבית המצבים.
גוגל מציעה תוסף לדפדפן גוגל כרום בשם Office editing for Docs, Sheets and Slides, המאפשר צפייה ועריכה של מסמכי PowerPoint וקובצי מיקרוסופט אופיס נוספים בדפדפן כרום, באמצעות יישומי חבילת גוגל דרייב.
התוסף מאפשר לפתוח קובצי אופיס השמורים במחשב דרך כרום, וכן לפתוח קבצים שמתקבלים ברשת (למשל כצרופות בדוא"ל או מתוצאות חיפוש) בלי להורידם.
ב-Chrome OS התוסף מותקן כברירת מחדל.
Google Cloud Connect היה תוסף למיקרוסופט אופיס 2003, 2007 ו-2010, שאיפשר לשמור ולסנכרן אוטומטית כל מצגת PowerPoint אל גוגל דוקס (לפני השקת גוגל דרייב), בפורמטים של גוגל סליידס או PowerPoint.
העותק המקוון עודכן אוטומטית בכל שמירה של הקובץ ב-PowerPoint.
ניתן היה לערוך מצגות במצב לא-מקוון ולסנכרנן מאוחר יותר, נשמרו גרסאות קודמות, ומספר משתמשים יכלו לעבוד במקביל על אותו מסמך.
Google Cloud Connect הופסק ב-30 באפריל 2013, לאחר שלדברי גוגל, גוגל דרייב ממלא את כל הפונקציות הללו "בתוצאות טובות יותר".
גוד שארלוט (Good Charlotte) היא להקת פאנק רוק (Punk rock) אמריקאית אשר הוקמה בשנת 1996 במרילנד על ידי התאומים בנג'י וג'ואל מאדן.
התאומים מאדן הושפעו מהופעה של הביסטי בויז, והחליטו ללמוד נגינה ושירה.
בהמשך הקימו את הלהקה, שנקראה על שם ספר ילדים אמריקאי.
חברי הלהקה היו ג'ואל (שירה), בנג'י (שירה וגיטרה), פול (גיטרה בס), וארון (תופים) אך כבר בתהליכי השיווק של הדיסק הראשון עזב את הלהקה.
מספר חודשים לאחר מכן הצטרף בילי (גיטרה).
בין השנים 1998–1999, הופיעו גוד שארלוט ברחבי מרילנד, שם חתמו חוזה הקלטות עם מפיקי "EPIC".
גוד שארלוט זכו לחשיפה לקהל האמריקאי בזכות תוכנית ב-MTV, אותה הנחו התאומים.
אלבום זה רוכב על גל ההצלחה של סצנת הפופ-פאנק שפרצה לתודעת ההמונים ולמיינסטרים באותן שנים, אם כי הסאונד והמילים שהציגה הלהקה היו מעט אפלים וקודרים, בהשוואה ללהקות האחרות מהז'אנר.
כך, למשל, אלבום זה עוסק ביחסי אב-בן, בנטישה של אב, באכזבות ובמוות, לצד העיסוק בגנרי באהבת נעורים, חוויות וחברים.
גוד שארלוט החלו בסיבובי הופעות, וזכו לאהדה רבה בארצות הברית ויפן.
הופיעו לצד להקות כמו ניו פאונד גלורי ובלינק-182. לקראת צאת האלבום השלישי צורף רשמית מתופף חדש, כריס וילסון.
ב-2004 הוציאו גוד שארלוט את האלבום "The Chronicles of Life and Death", ששונה מהאלבומים הקודמים ואינו פופ-פאנק קופצני.
ב-5 באוקטובר 2005, הודיעו גוד שארלוט רשמית על עזיבתו של המתופף כריס וילסון מהלהקה.
ב-22 בספטמבר 2006 סולן הלהקה, ג'ואל מאדן, העלה לאתר האינטרנט הרשמי של הלהקה רמיקס לשיר "Keep Your Hands Off My girl" שכלול באלבומם הרביעי שיצא ב-27 במרץ 2007, "Good Morning Revival".
ב-25 באוקטובר הלהקה פרסמה קליפ לשיר שנעשה בתור מחווה למעריציה.
ב-26 בדצמבר 2006 יצא ה-DVD הדוקומנטרי על הלהקה וסיבוב ההופעות שלה בשנת 6–2005 ביפן, הכולל הופעות, מאחורי הקלעים, קליפ מיוחד למעריצים ועוד.
באפריל 2007 גוד שארלוט זכו בפרס "בחירת הקהל" בטקס פרסי המוזיקה של אוסטרליה, שאותו הנחו עם המנחה פרגי מלהקת ההיפ-הופ בלאק אייד פיז.
במהלך קיץ 2007 גוד שארלוט ערכו סיבוב הופעות בארצות הברית עם זמר הפופ ג'סטין טימברלייק.
בשנת 2010 הוציאה הלהקה את האלבום "Cardiology", ומתוכו הלהיט "Like it's her birthday" אשר עוסק, באופן קומי וסאטירי, בחיים לצד חברה בוגדנית שמעדיפה לצאת, לבלות ולחגוג כל הזמן.
ביולי 2016 הוציאה הלהקה אלבום אולפן בשם Youth Authority, בספטמבר 2018 שחררה הלהקה אלבום בשם Generation Rx ובאוגוסט 2025 הוציאה הלהקה אלבום אולפן נוסף, השמיני במספר, בשם Motel Du Cap.
ג'ואל מאדן (Joel Madden) - סולן
בנג'י מאדן (Benji Madden) - גיטרה, קולות רקע
בילי מארטין (William Dean Martin|Billy Martin) - גיטרה, קלידים ואפקטים.
פול טומאס (Paul Thomas) - באס
דין בוטרוורת' (Dean Butterworth) - תופים
שנה שם השיר מיקום במצעדים אלבום U.S.
<li>* - לא שוחרר בארצות הברית וקנדה.
<li>X - לא יכול להיות מדורג כסינגל כיוון שלא שוחרר בארצות הברית וקנדה.
גוגל רידר הוא יישום רשת לקריאת RSS ו-Atom שהופץ על ידי חברת גוגל בין אוקטובר 2005 ליולי 2013. ליישום ניתן היה לגשת באמצעות דפדפנים.
ממשק העריכה של גוגל רידר דומה ל- Gmail.
ב-13 במרץ 2013 נתנה Google התראה על סגירת השירות מ-1 ביולי 2013 בשל ירידה בכמות המשתמשים.
ניתן היה להירשם לעדכונים דרך אפשרות החיפוש של גוגל רידר או על ידי הזנת הכתובת של עדכון ה-RSS או Atom.
מאמרים חדשים מופיעים בצד שמאל של החלון וניתן לסדר אותם לפי תאריך או מידת שייכות.
ארגון הפריטים נעשה בעזרת תגיות.
ניתן לסמן פריטים מועדפים בכוכב לשם גישה מהירה בעתיד.
בתאריך 4 במאי 2006 גוגל הוסיפה תכונה חדשה שמאפשרת הצגת עדכונים מגוגל רידר בדף הבית המותאם אישית של גוגל (IGoogle), בו גולשים יכולים לדפדף בין העדכונים החדשים וללחוץ עליהם כדי לקבל תיאור מורחב.
על מנת לעשות שימוש בשירות נדרשה כניסה לחשבון גוגל.
בנוסף, השירות דרש את אחד מהדפדפנים הבאים בשביל לעבוד:
אינטרנט אקספלורר מגרסה 6 ומעלה
מחוז גודאותה (באבחזית: Гәдоуҭа араион; בגאורגית: გუდაუთის მუნიციპალიტეტი, גוּדאוּתיס מוניציפליטי; ברוסית: Гудаутский район) הוא מחוז באבחזיה בפועל או נפה במחוז אבחזיה שבגאורגיה.
לאחר התפרקות ברית המועצות, הכרזת העצמאות של גאורגיה והמלחמה שבאה בעקבותיה הפכה אבחזיה לרפובליקה בדלנית ולא הייתה תחת שליטת גאורגיה.
העיר גודאותה משמשת כעיר הבירה של המחוז האבחזי.
אוכלוסיית המחוז מונה 34,869 תושבים, וזאת לאחר שבשנת 1989 מנתה אוכלוסיית המחוז 57,334 איש.
הרפובליקה של אבחזיה היא אוטונומיה דה פקטו אבל איננה מוכרת בעולם.
מכאן שגם החלוקה המינהלתית של אבחזיה למחוזות אינה מוכרת בעולם.
מצד שני מוכרת החלוקה המנהלתית של גאורגיה, שעל פיה נחשבת אבחזיה עצמה למחוז בגאורגיה, וחלוקתה הפנימית לנפות, המקבילה כמעט לגמרי לחלוקת אבחזיה למחוזות, הם במעמד יתר נפות גאורגיה.
גוגסה (מת ב-23 במאי 1825) היה הראס של באגמדיר מ-1798 עד מותו ורגנט/סגן הקיסר של האימפריה האתיופית.
על פי נתנאל פאריכה הוא נשא את השם הנוצרי וולדה מיכאל.
הוא היה בנו של מארסו בראנטו מאשתו קאפאי שהייתה אחותו של עליגז.
על פי בהרו זאווד ופאול ב.
האנז שלטונו של גוגסה היה שיא כוחם של שושלת היג'ו אורומו בתקופת השופטים האתיופית.
גוגסה נשא לאישה את בתו של דאג'זמץ מארו מדאמבייה וכן נשא אישה שנייה שהייתה בתו של דאג'זמץ היילה מריאם.
כאשר גוגסה התמנה לסגן-הקיסר הוא החל לחזק את שלטונו ונישל אצילים רבים מאדמותיהם בעיקר בבאגמדיר.
כאשר סיים את מטרותיו הוא הכריז ב-1800 בשמו של הקיסר שכל האדמות שייכות לקיסר בלבד.
בעלי האדמות קיבלו זאת בהכנעה אך גוגסה המשיך לנשל את המשפחות הגדולות בעלות ההשפעה מאדמתם.
ב-1803 ראס גוגסה נכנס לוויכוח הבלתי פוסק בכנסייה האתיופית ותמך באיצ'גה וולדה יונה בלהוציא את דוקטרינת קבאת מבאגמדיר.
לאחר שהאבונא יוסאב השלישי נפטר ב-12 בספטמבר 1803 גוגוסה ניצל זאת ולקח על עצמו סמכויות דתיות.
ראס גוגסה נפטר ונקבר בכנסיית ייאסו בעיר דברה תבור.
גוּדאוּתָה (בגאורגית: გუდაუთა, באבחזית: Гəдоуҭа) היא עיירה במחוז גודאותה שברפובליקה הבדלנית אבחזיה גאורגיה, לחוף הים השחור, 37 ק"מ צפון-מערבית לסוחומי.
היא מהווה מרכז מנהלתי של המחוז ואוכלוסייתה מונה 11,800 איש.
בתקופת גאורגיה הסובייטית שימשה כמקום נופש.
כיום ממוקם בעיר בסיס צבאי של חיילי שמירת השלום של חבר המדינות.
שם העיירה מגיע מאגדה עתיקה על אהבתו של הזמר הצעיר, "אותה גודי", לנסיכה שנגזר עליה למות כתוצאה מהטינה בין שתי המשפחות.
בעקבות זאת התאבדו בני הזוג במקום בו נצמאת העיירה.
צפונית וצפון-מזרחית לגודאותה הנמצאים הרי הקווקז הגדול המכוסים במשך שבעה חודשים מהשנה בשלג.
הקיצים בה חמים כאשר יולי הוא החודש החם ביותר עם טמפרטורה ממוצעת של C°24 והחורפים קרים באופן מתון יחסית כאשר ינואר הוא החודש הקר ביותר עם טמפרטורה ממוצעת של C°6 בינואר.
כמות המשקעים השנתית הממוצעת היא 1,460 מ"מ לשנה.
עונת ברחצה בגודאותה נמשכת מאמצע מאי לאוקטובר.
במשך כל השנה משמשת כעיר מרפא.
בעיירה נמצאים מלון, בתי-הארחה, בתי-הבראה, פנסיונים וקליניקות ספא.
בתי המרפא מטפלים במחלות בדרכי נשימה, מחזור הדם ומטבוליזם, כאשר הם מציעים בעיקר אוויר צח, שמש ואמבטיות ים.
חוף הים מכוסה בחלוקי אבן וחול בחלק המזרחי.
גודאותה הייתה מיושב כבר בתקופת האבן החדשה באיכרים ודייגים אולם כיום נותרו ממנה רק שרידים.
העיירה של היום נוסדה במאה ה-19. בשנת 1926 הוכרזה גודאותה כיישוב עירוני והיא משמשת מאז כמקום נופש.
בסביבות המאה השמינית והתשיעית נבנתה קתדרלת העלייה שלמים (של מרים).
הקתדרלה עשירה בפרסקאות ורישומים מהמאה ה-14 וכוללת את קבר המעוטר של הנסיך האבחזי ספר-ביי משנת 1821. דרומית מזרחית לקתדרלה נמצאים חורבות ארמון נסיך אחבזי מהמאה ה-16. בשנת 1864 שימשה גודאותה כמרכז המנהלי של אוקרוג סוחומי округ).
בשנת 1866 נהרסה העיירה לאחר מרד איכרים.
בשנת 1991, השנה האחרונה של המלחמה הקרה, נחנך בגדאותה בסיס-הטיסה, המשמר העצמאי של הרגימנט המוטס ה-345 של חיל האוויר הסובייטי לחטיבת מטוסי סוחוי 27. לאחר ייסוד גאורגיה ב-9 באפריל של אותה שנה הפך לקבוצת הכוחות הרוסית של עבר הקווקז (ГРВЗ), אחת מבסיסי החזית הצבאיים של הצבא האדום.
במהלך מלחמת אבחזיה, בשנים 1992–1993, הייתה גודאותה מרכז הבדלנים האבחזים שנלחמו כנגד כוחות צבא גאורגיה ומיליציות של גאורגים שהתגוררו באבחזיה.
על פי הטענות שימש הבסיס הרוסי כבסיס אימונים והדרכה לבדלנים.
בשנת 1999, בוועידת הארגון לביטחון ולשיתוף פעולה באירופה (OSCE), שנערכה באיסטנבול, הצהירה רוסיה על כוונתה לסגור את הבסיסים הרוסיים בגאורגיה עד 2001 (בנוסף לבסיס זה היו בגאורגיה שני בסיסים נוספים בבתומי ובאחלכלכי).
בשנת 2001 נסגר הבסיס באופן רשמי אולם המשיך לשמש כבסיס של כוח שמירת השלום הרוסי בגאורגיה במסגרת החלטה של חבר המדינות.
יחד עם זאת מהווה קיומו של הבסיס מקור למתיחות בין גאורגיה לרוסיה עקב החשש כי הבסיס עלול לשמש לתמיכה רוסית בבדלנים האבחזים.
גוד לאק צ'ארלי היא קומדיית מצבים אמריקאית לילדים שהופקה על ידי ערוץ דיסני, ושודרה בין השנים 2010 עד 2014. הסדרה נוצרה על ידי פיל בייקר ודרו ואופן.
הסדרה מתמקדת במשפחה מהעיר דנוור, משפחת דנקן, המנסה לחזור לשגרת חיים רגילה לאחר לידת הילדה הרביעית במשפחה, צ'ארלי (שארלוט) דנקן, ומאוחר יותר, גם החמישי, טובי (טוביאס) דנקן.
בכל פרק, טדי דנקן מסריטה יומן וידאו המכיל עצות לצ'ארלי, אודות המשפחה ואודות החיים כמתבגרת.
טדי מנסה להראות לצ'ארלי מה היא עלולה לחוות כאשר תהיה גדולה יותר על ידי יומני הווידאו שהיא מצלמת, בהם היא מתעדת כל מה שהיא עוברת.
שם הסדרה הוחלף מספר פעמים, מאווופס לבאהבה, טדי, עד שהגיע לגרסתו הסופית, "גוד לאק צ'ארלי".
כמו כן, מפיקי הסדרה הכניסו גם פרקים העוסקים בבעיות אופייניות למתבגרים.
כל השינויים הללו בוצעו על מנת להתאים את הסדרה למשפחה כולה.
ביוני 2013, ערוץ דיסני הודיע כי הסדרה תסיים את דרכה בתום העונה הרביעית.
פרק הסיום שודר בפברואר 2014.
משפחת דנקן היא משפחה ממוצעת שחיה בעיר דנוור עם שבע נפשות במשפחה.
טדי, האחות השנייה (אחרי פי.
ג'יי), מצלמת יומן וידאו מודרך על חייה מאז שאחותה, צ'ארלי בת התשעה חודשים, נולדה.
ביומן הווידאו טדי נותנת לה עצות שכשתהייה בגילה תדע לבחור בדרך הנכונה.
טדי מצלמת את יומן הווידאו שלה במצלמת וידאו ביתית ומסיימת כל יומן וידאו במשפט ההיכר שלה "בהצלחה צ'ארלי" .
בעונה השלישית איימי בהיריון ועומדת ללדת.
בשבעת הפרקים הראשונים בני המשפחה סקרנים לדעת אם היא תלד תינוק או תינוקת, אך איימי רוצה שזו תהיה הפתעה.
בפרק השביעי, פרק ספיישל בן 45 דקות, נולד תינוק.
הוא נקרא טובי ואן קנובי דנקן בשמו המלא, או בקיצור טובי דנקן.
בפרק הבכורה של העונה הרביעית הופיעו שחקני הסדרה יחד עם ה"חבובות".
בסוף העונה השלישית בית משפחת דנקן נהרס על ידי טרמיטים מסוכנים שהביא בוב (האב) מהעבודה.
תחילת העונה הרביעית מראה את שהותם בבית-המלון, ובפרק השני נראית משפחת דנקן חוזרת לביתה המשופץ.
צ'ארלי וטובי חוגגים יום הולדת באמצע העונה, צ'ארלי - יום הולדת 4 וטובי - יום הולדת שנה.
בפרק האחרון טדי נוסעת לאוניברסיטה ועושה יומן וידאו אחרון לאחותה צ'ארלי.
טדי דנקן (ברידג'יט מנדלר) - האחות השנייה במשפחה.
חוששת שבעתיד לא תהיה בסביבה כדי לסייע לצ'ארלי ולכן מכינה לה יומן וידאו דרכו תוכל צ'ארלי ללמוד על החיים במשפחה המיוחדת מאוד.
חווה בעיות של מתבגרים אך עדיין נשארת אחראית.
דנקן (לי-אלין בייקר) - אם המשפחה.
אם שרוצה להצליח בהכול לפעמים גם על חשבון המשפחה אך עם כוונות טובות.
גבריאל "גייב" דנקן (ברדלי סטיבן פרי) - האח השלישי במשפחה.
עוקצני למשפחתו ולפעמים נדמה כי הוא עסוק רק בעצמו אך לפעמים הוא עושה מעשה טוב.
"צ'ארלי" (שרלוט) דנקן (מיה טלריקו) - האחות הרביעית במשפחה, שעליה מתבססת הסדרה.
מופיעה לראשונה בגיל תשעה חודשים בסדרה.
בוב דנקן (אריק קרמר אלן) - אב המשפחה המבוגר.
מנהל את העסק "בוב מסלק החרקים".
"פי-ג'יי" דנקן (ג'ייסון דולי) - "פי ג'יי" או באנגלית: PJ אלה ראשי תיבות ל"פוטי" ו"ג'ון".
לא בוגר באישיותו ומנגן בתחילת הסדרה בלהקה לא מצליחה עם עוד חבר שלו
טובי דנקן (לוגן מורו) - האח הצעיר שנולד במהלך העונה השלישית.
גוד לאק צ'ארלי, הסרט: יוצאים לחופשה
לאור הצלחת הסדרה, ב-2 בדצמבר 2011 שודר לראשונה הסרט "גוד לאק צ'ארלי, הסרט: יוצאים לחופשה" .
הסרט זכה להצלחה רבה, ושודר לראשונה בישראל בתרגום לעברית ב-27 בינואר 2012.
הסרט מתמקד בנסיעה המתוכננת של משפחת דנקן להוריה של איימי לרגל חופשת חג המולד.
העלילה מסתבכת כשאיימי וטדי מאבדות את דרכן, בעוד שאר המשפחה נוסעת לבית הוריה של איימי.
איימי וטדי עוברות שלל הרפתקאות במטרה להתאחד עם שאר המשפחה, כאשר בוב, גייב, צ'ארלי ופי.
ג'יי יוצאים לחפש את בנות המשפחה החסרות ועוברים הרפתקאות שונות בעצמם.
בסיום הסרט, כל המשפחה מתאחדת ואיימי מגלה לכולם שהיא בהריון.
חלק מעלילת הסרט ממשיכה לעונה השלישית, שם איימי בהריון עם טובי.
גוגל תצוגת רחוב הוא שירות של חברת גוגל המוגש כחלק מגוגל מפות ו־Google Earth, המאפשר לצפות בתמונות פנורמיות – המצולמות על ידי תיק ה־Trekker או על ידי רכבים המאובזרים במצלמה פנורמית – ממיקומים רבים ברחובות ערים ובאתרי תיירות רבים ברחבי עולם.
השירות מאפשר למשתמש לשוטט באופן וירטואלי ברחובות הערים ולהביט לכל כיוון שהוא רוצה.
השירות הושק לראשונה ב־25 במאי 2007 ב־5 ערים מרכזיות בארצות הברית, וצולם באמצעות מצלמה גדולה על גבי מסחרית.
בחודשים לאחר מכן נוספו עוד ערים מרכזיות בארצות הברית, והמצלמה הוחלפה למצלמה מדגם "R2", קטנה וקלה יותר מן הדגם הקודם, ושניתנת להעמסה על כל מכונית פרטית.
ביולי 2008 נוסף מסלול הטור דה פראנס, ובכך קיבלו שלוש המדינות הראשונות מחוץ לארצות הברית כיסויי תצוגת רחוב מגוגל: צרפת, איטליה ומונקו.
בחודשים העוקבים גוגל הרחיבה את כיסוייה בערי ארצות הברית, ולעוד מדינות המונות את: אוסטרליה, יפן, ספרד וניו זילנד.
באותה שנה, גוגל החלה להשתמש במצלמה חדשה יותר, מדגם "R5", מה שהביא לשיפור באיכות התמונות והפחתת טשטוש התנועה.
בשנת 2009 הוסיפה גוגל תצלומי תצוגת רחוב למדינות נוספות, ובהן: בריטניה, הולנד, שווייץ, פורטוגל, טייוואן, צ'כיה, קנדה, מקסיקו וסינגפור.
בנוסף גוגל פיתחה אפשרות להרכיב את מצלמת ה־"R5" על גבי אופנֵי תלת־אופן ואופנועי שלג וכך ניתנה האפשרות לצלם באתרים חסרי כביש, כגון: מעברים צרים, מוזאונים, אתרים היסטוריים ותיירותיים ועוד.
בשנת 2010 כיסתה והעלתה גוגל לראשונה את המדינות: שוודיה, דנמרק, נורווגיה, פינלנד, אירלנד, גרמניה ורומניה באירופה; הונג קונג ומקאו באסיה; דרום אפריקה באפריקה; ברזיל באמריקה הדרומית; אי חצי ירח ואיי שטלנד הדרומיים באנטארקטיקה (היבשת האחרונה מן ה־7 לקבל כיסוי מגוגל).
וכל זאת בזמן שהמשיכה את עדכוניה בערים נוספות במדינות בעלות כיסוי משנים קודמות.
יתר על כן החלה גוגל לפתח מצלמה חדשה, מדגם "R7" הניתנת להרכבה בערכת תיק ה־Trekker ועל גבי מכונית.
בשנת 2011 נוספו לתצוגת הרחוב צילומים באי ג'רזי והאי מאן השייכים לבריטניה; בלגייה; גלריית טרטיאקוב ומוזאון האֶרְמִיטָאז' הנמצאים ברוסיה – שצולמו בשימוש תיק ה־Trekker החדש; המוזאון הלאומי של עיראק, הנמצא בבגדאד, עיראק – וזהו המקרה היחיד שגוגל השתמשה במצלמת ה־R2 המורכבת על גבהּ של עגלה לצילום אתרים ל־Street View.
עוד בשנת 2011 החלה גוגל לצלם בישראל.
בנוסף באותה שנה גוגל השיקה אפשרות למשתמשים להעלות תמונות פנורמה משל עצמם.
בשנת 2015 נוספו לשירות תצוגת הרחוב המדינות: בנגלדש, לאוס, מונגוליה, מקדוניה הצפונית, אקוודור, בוליוויה, אורוגוואי, ירדן, אתרים רבים בפקיסטן; גרינלנד, סמואה האמריקנית וברמודה.
במשך שנה זו, בשיתוף עם חברות העוסקות במשבר האקלים, גוגל הכריזה על הוספת חיישנים למכוניותיה, שמטרתם היא לבדוק את איכות האוויר באזורים שבהם המכוניות מצלמות.
בשנת 2016 הוסיפה גוגל את המדינות: אוגנדה, סרי לנקה, קירגיזסטן, אלבניה, מונטנגרו; ראוניון, צרפת; פוארטו ריקו, ארצות הברית.
באותה שנה החלה גוגל לפתח מצלמה חדשה, מדגם "H1".
בשנת 2017 התארע עדכון משמעותי שהוסיף הרבה מדינות באפריקה הכוללות את: גאנה, סנגל, ניגריה ותוניסיה.
וכן מחוץ לאפריקה: גואטמלה, מלטה, ערים ברשות הפלסטינית, איי פארו, אתרים בקוסטה ריקה; האי אמברים, ונואטו; תחנת הֶחלל הבין־לאומית.
לציון 10 שנים לפרויקט תצוגת הרחוב גוגל החלה להשתמש ולפרסם תמונות עם דגם המצלמה החדש.
בשנים 2018–2024 ניכרה האטה, ביחס לשנים קודמות, במספר המדינות והאתרים החדשים שנוספו לשירות.
בסך הכול נוספו לשירות: בשנת 2018 – אוסטרייה, קניה, אתרים בלבנון; אתרים במינסק, בלארוס; איי קוקוס והאי כריסמס; קוראסאו; בשנת 2019 – הרפובליקה הדומיניקנית; בשנת 2020 – וייטנאם (אך נמחקה שנה לאחר מכן מסיבות שאינן ידועות).
בשנת 2023 נוספה פנמה לשירות.
בשנת 2024 נוספו המדינות: קזחסטן וליכטנשטיין, ולראשונה הועלו צילומים שצולמו בעזרת ה"מצטנה".
בספטמבר 2011 החלה גוגל לצלם רחובות בישראל והודיעה כי תצלם רק במרחבים ציבוריים, ותטשטש פרצופים ולוחיות זיהוי.
באפריל 2012 עלה לראשונה השירות שהוצגו בו רחובות תל אביב, ירושלים וחיפה; ואתרים שצולמו בעזרת אופני תלת־אופן או בעזרת עגלה, ובהם אוניברסיטת בן-גוריון, אוניברסיטת בר־אילן, מוזאון ישראל, ישראל הקטנה הספארי ברמת גן, גן החיות התנ"כי, קיבוץ מרחביה ואתרים נוספים.
בסוף שנת 2012 סיימה גוגל לצלם את מרבית הערים והכבישים המרכזיים בארץ.
(כולל כבישים מרכזיים וכמה יישובים באזורי יהודה ושומרון.)
בשנים 2013–2014 צילמה גוגל בכמה אתרים בישראל הכוללים את: מנהרת הכותל המערבי, שמורת טוף כרם מהר"ל, מחנה המעפילים בעתלית, בית שערים, מצודת חוקוק, המכון למורשת בן-גוריון, מצדה והגנים הבהאיים.
בשנת 2015 חזרה גוגל לצלם בישראל; עודכנו ערים מרכזיות בצילומים חדשים, ובפרויקט משותף עם החברה להגנת הטבע החלה גוגל לצלם את שביל ישראל בעזרת תיק ה־Trekker.
נכון לאוקטובר 2024 זהו המסע הארוך ביותר בעולם שצולם בעזרת תיק ה־Trekker לתצוגת הרחוב.
לאחר סיום המסע, הועלו הצילומים של שביל ישראל בט"ו בשבת 2016.
בסוף שנת 2017 שבה גוגל לעדכן את ערי ישראל והמשיכה לצלם – אומנם עם הפסקות כל כמה חודשים – רחובות של ערים מרכזיות עד תחילת שנת 2019. מסיבה שאיננה ידועה הצילומים האלה לא הועלו עד אוגוסט 2023 – חוץ מכמה אתרים אקראיים שצולמו בעזרת תיק ה־Trekker.
ביולי 2022 חזרה גוגל לצלם את רחובות ישראל, לראשונה בעזרת מצלמה מדגם ה־H1 החדש.
על פי אלירן לוי, דובר גוגל ישראל, היה תכנון לצלם במספר רב של ערים ויישובים, אך נכון לאוקטובר 2024 רובם לא פורסמו.
בהמשך שנת 2022, ועד אוגוסט 2023 נצפתה המכונית המצלמת באזורים רבים במרכז ובדרום הארץ.
ב־1 באוגוסט 2023 פורסמו הצילומים שצילמה גוגל בחודשים יולי–ספטמבר 2022 וכן מן השנים 2017–2019.
ניתן לצפות ב"כיסוי הגאוגרפי" של השירות על ידי כניסה ל־Google Earth או גוגל מפות, ואז, הזזת סמן בצורת איש קטן בצבע כתום שנמצא בפינת היישום והחזקתו, ללא עזיבת העכבר, על האזור לגביו מעוניינים לראות את הכיסוי.
לאחר כמה שניות, מופיע "שקף" כחול המתאר את כל המרחב שבו יש כיסוי לשירות.
לצד הביקורת החיובית שעוררה היוזמה של גוגל, הושמעו טענות בגין הפרת פרטיות המצולמים, איסוף מידע אודות אנשים (גוגל אף הודתה בכך) וצילום ללא אישור.
בשל העובדה שהתמונות מצולמות באופן אוטומטי בכל מקום שבו ניידת הצילום עוברת, קיימות בשירות תמונות ייחודיות רבות, שזכו לתשומת לב ציבורית, ביניהן תמונות טופלס, עירום, ואף יחסי מין.
במקרים מסוימים, גוגל אף חויבה לפצות את המצולמים.
במרץ 2013 חויבה גוגל לשלם 7 מיליון דולרים ל־37 מדינות בארצות הברית, בעקבות תלונות נגדה על איסוף לא מורשה של נתונים אישיים מנתבים אלחוטיים שנעשה באמצעות רכבי הצילום.
מעבר לכך, צילומים מתוכננים של השירות חוללו סערה עקב מיקומם הבעייתי, בין אם עקב צילום מבני ביטחון מסווגים, ובין אם מדובר במקומות שלא נהוג לצלמם כלל, דוגמת חוף הנודיסטים הולובר, שצולם לכל אורכו, על שלל מתרחציו העירומים.
בעקבות דיונים אלו, במדינות מסוימות הצילומים אכן בוטלו, בין אם בעקבות החלטת החברה או בעקבות החלטת המדינה.
גוגל תרגום הוא שירות חינמי של תרגום מכונה סטטיסטי שפותח על ידי גוגל, המאפשר לתרגם מילים, קטעי טקסט או דפי אינטרנט בין 249 שפות (נכון לנובמבר 2024).
בשנת 2001 החלה גוגל לספק אפשרות תרגום מאנגלית לשמונה שפות ומשפות אלה לאנגלית, באמצעות שירות שהתבסס על תרגום מכונה סטנדרטי.
לאחר שאיכות התרגום לא השתפרה עם השנים הצטרף בשנת 2003 לצוות השירות מדען המחשב הגרמני פרנץ יוזף אוך (Och), שזכה באותה שנה במקום הראשון בתחרות DARPA לתרגום מכונה אוטומטי מהיר.
מאז 2004 עומד אוך בראש מחלקת התרגום האוטומטי של גוגל, והאלגוריתמים של השירות מבוססים על מחקריו.
תחילה סבלה המערכת הניסויית שפיתח מאיטיות רבה, ותרגום של 1,000 משפטים ארך 40 שעות ונעשה על 1,000 מכונות, אך לאחר כשנה הצליחה המערכת לתרגם משפט בתוך פחות משנייה.
בתחילת שנת 2006 הושק השירות המחודש, שאפשר בשלב ראשון לתרגם לסינית ולערבית בלבד.
מערכת "גוגל תרגום" פועלת בטכנולוגיית תרגום מכונה סטטיסטי.
כאשר נשלחת בקשת תרגום, המערכת סורקת מיליוני תרגומים אפשריים, ובוחרת מהם את התרגום הסביר ביותר מבחינה סטטיסטית.
זאת בניגוד לגישה המסורתית בחקר התרגום והשפה, של ניתוח על בסיס חוקים לשוניים.
עם זאת, עבור רוב השפות בשירות, עד לאוקטובר 2007 לא השתמשה גוגל באלגוריתם שפיתחה, אלא בטכנולוגיית התרגום של חברת "סיסטראן" (Systran), שבה עשו שימוש גם שירותי תרגום אחרים כגון דג בבל ,AOL ו-Yahoo.
המודלים הסטטיסטיים לכל שפה בשירות מתבססים על נתונים ממאגר טקסטים דו-לשוניים של מעל מיליון מילים, ומשני מאגרים חד לשוניים המכילים מיליארדי מילים כל אחד.
בשלבים הראשונים של השקת השירות אספה גוגל את מאגרי הטקסט ממכוני מחקר לשפות ומהאו"ם, שמסמכיה מתורגמים ל-6 שפות.
היותן של השפות ערבית וסינית שפות רשמיות של האו"ם, מהווה כנראה אחת הסיבות לכך שגוגל מיקדה תחילה את מאמציה בשפות אלה, ולא, לדוגמה, בשפה היפנית או הגרמנית, שאינן שפות רשמיות.
לאחר מכן החלה גוגל להתבסס גם על טקסטים מהאינטרנט, על מסמכי האיחוד האירופי המתורגמים ל-23 שפות, וכן על גוגל ספרים, אם כי באופן חלקי בלבד בשל בעיות באיכות ה-OCR בספרים הסרוקים.
כמו כלי תרגום אוטומטי אחרים, "גוגל תרגום" מוגבל ביכולותיו.
על אף שהוא מסייע לקורא להבין את הקשר התוכן הכללי של טקסט בשפה זרה, הוא אינו מספק תמיד תרגום מדויק, ולעיתים קרובות מופיעות מילים חסרות הקשר או מילים שלא חלים עליהם כללי דקדוק.
הדבר נובע בעיקר מהקושי לתרגם אוטומטית מילים בעלות כמה משמעויות ומבני משפטים המשתנים בין שפות.
בחלק מהשפות השירות מציג תוצאות טובות יותר.
ככל ששירות "גוגל תרגום" אוסף יותר תרגומים, כך, באופן תאורטי, פוחתים הסיכויים לתרגומים שגויים בתרגום מכונה סטטיסטי.
עם זאת, חוקר התרגום ועובד במחלקת התרגום של גוגל, אנדראס זולמן, טען כי על גוגל לחזור לניתוח מבוסס כללים, מאחר ש"כל הכפלה של כמות הנתונים הובילה לשיפור של 0.5% באיכות הפלט, ואילו אפשרויות ההכפלות אינן אינסופיות.
אנו נמצאים כעת על סף שמעבר לו אין יותר טקסטים בעולם שאנחנו יכולים להשתמש בהם".
במאי 2012 הודה מנהל המוצר בגוגל, ג'ף צ'ין, כי "ייתכן כי לא נוכל להגיע לשלמות עד אשר ימציאו אינטליגנציה מלאכותית מלאה".
מאז סוף 2016, מבוסס התרגום האוטומטי של גוגל תרגום על למידה עמוקה.
באוגוסט 2008 השיק השירות יישום ווב מבוסס HTML5 עבור משתמשי אייפון, ובפברואר 2011 יצא היישום הרשמי ב-Appstore.
היישום מאפשר לקבל קלט שמע באמצעות זיהוי קול ב־15 שפות ולתרגם ליותר מ-50 שפות, וכן להשמיע את התרגום ברוב השפות.
היישום המקביל לאנדרואיד, שגרסתו הראשונה יצאה בינואר 2010, כולל תכונה של "מצב שיחה" המאפשרת למשתמשים לנהל שיחות קוליות מתורגמות עם דוברי שפות זרות ביותר מ-15 שפות.
ב-9 ביוני 2009 הושק כלי התרגום של גוגל למתרגמים מקצועיים (Google translate Toolkit), הכולל ממשק משתמש WYSIWYG, מונחונים, ושיתוף תרגומים.
באותה שנה אפשרה גוגל לבעלי אתרים להוסיף לאתריהם את כלי התרגום האוטומטי Website Translator, המתרגם את האתר בשלמותו.
במאי 2011 הודיעה גוגל כי תפסיק להפעיל את ה־API של השירות בשל נטל כלכלי משמעותי, אך לאחר לחץ ציבורי חזרה בה והודיעה כי תוציא גרסה בתשלום.
בספטמבר 2019, הודיעה גוגל כי ב-4 בדצמבר אותה שנה היא תפסיק להפעיל את Google translate Toolkit.
זאת, לפי ההודעה, לאור התמעטות המשתמשים בו בשעה שקיימים בשוק די כלים חלופיים.
השירות מאפשר לתעתק אותיות הנכתבות באלפבית לטיני לאותיות המקבילות בכ-23 שפות, ובכללן יוונית, דוואנגרית, קירילית, ערבית ועברית.
ב-2012 נוספו לשירות מקלדות וירטואליות עם תווים ביפנית, בוייטנאמית ובעברית.
גוגל הטמיעה את תכונת התרגום במגוון שירותיה: בתוצאות החיפוש, בסרטונים ביוטיוב המכילים רצועת כתוביות, בדפדפן גוגל כרום, ב-Google Docs ,Google Groups, וכן בשירות הדואר מבוסס רשת שלה Gmail.
למרות המחסור במאגרי טקסטים מקוונים ביידיש, השירות מאפשר תרגום לשפה זו הודות לדמיונה הרב לגרמנית, וכן בשל המילים הרבות שהיא שואלת מעברית ומפולנית.
נכון לשנת 2012 פונים לשירות כ-200 מיליון משתמשים מדי חודש, למעלה מ-92 אחוז מהם מגיעים מחוץ לארצות הברית.
לפי ההערכה, השירות מתרגם ביום אחד את אותה כמות טקסט שמייצרים המתרגמים המקצועיים בעולם בשנה.
לפי אנשי השירות בגוגל, השאיפה העומדת מאחוריו היא שבירת מחסום השפה, על מנת לאפשר לכל אדם גישה לכלל המידע בעולם ועל מנת לקבל "עצמאות" מהשפה.
עם זאת, ישנם המאמינים כי באופן אירוני, שירות התרגום האוטומטי של גוגל למעשה מגביר את התלות בשפה בכך שהוא גורם לעצלנות לרכישת שפות חדשות.
על פי דאגלס הופשטטר, אחד המבקרים הנוקבים ביותר של הפרסום המופרז סביב השירות, היכולת להתקיים בתוך שפה ולעבור בין שפות, להבין את ההברה ואת ההדהוד התרבותי, את הבדיחות, חידודי הלשון ואת הניב, הם הדברים שהופכים את בני האדם לאנושיים ולאינדיבידואלים יותר מכל.
הופשטטר טוען כי "כולנו ניכנע כנראה ללחצים להשתמש בשירות ברמה מסוימת, אך זה לעולם לא יקבל את התחושה של משפטים מנוסחים".
ניתן לתרגם מאנגלית ובחזרה לשפות הבאות:
סינית פשוטה לסינית מסורתית ובחזרה
נוספה אפשרות לבצע תרגום בין כל זוג שפות, בתיווך השפה האנגלית.
הוספת אפשרות תעתיק באותיות לטיניות עבור השפות סינית, יפנית, קוריאנית, רוסית, אוקראינית, בלארוסית, בולגרית, יוונית, הינדית ותאילנדית, עבור תרגומים מערבית, פרסית והינדית, המשתמש יכול להזין תעתיק לטיני של הטקסט, שיתורגם לתעתיק בשפות אלה.
הוספת אפשרות הקראת טקסט באנגלית, איטלקית, צרפתית וגרמנית.
נוספה אפשרות הקראת טקסט באפריקנס, אלבנית, קטלאנית, סינית, קרואטית, צ'כית, דנית, הולנדית, פינית, יוונית, הונגרית, איסלנדית, אינדונזית, לטבית, מקדונית, נורווגית, פולנית, פורטוגזית, רומנית, רוסית, סרבית, סלובקית, סוואהילית, שוודית, טורקית, וולשית וייטנאמית, ערבית, יפנית וקוריאנית.
נוספה תמיכה בתעתיק לטיני עבור ערבית (הוסרה מהשירות בסוף 2010) ואפשרות הקלדה פונטית בערבית, יוונית, הינדית, פרסית, רוסית, סרבית ואורדו.
כמו כן נוספה בדיקת איות.
בלחיצה על מילה מתורגמת, מוצע למשתמש תרגומים חלופיים מהם ניתן לבחור.
שמע חדש לשפות אנגלית, צרפתית, ספרדית, גרמנית ואיטלקית.
נוספה אפשרות הקראת טקסט בעברית, אלבנית, בוסנית וסווהילית.
נוספה אפשרות הקראת טקסט באמהרית, קנטונזית, גליסית, האוסה ווולשית.
גוגל תמונות הוא שירות של ממשק חיפוש מבית חברת גוגל, לחיפוש תמונות באינטרנט.
השירות מבוסס גם על מילים הכתובות סביב התמונה, שם הקובץ וכדומה וגם על "הבנת תוכן התמונה".
כתוצאה מכך נולד גוגל תמונות.
ב-2001 נכללו באינדקס של גוגל תמונות כ-250 מיליון תמונות.
ב-2005 כלל האינדקס כבר יותר ממיליארד תמונות, וב-2010 יותר מ-10 מיליארד תמונות.
ישנן שתי אפשרויות מרכזיות לחיפוש תמונות בגוגל תמונות: חיפוש לפי שאילתה, וחיפוש לפי תמונה.
מיום הקמת השירות, נעשה החיפוש על ידי הכנסה של שאילתה שלפיה המנוע ימצא ויאחזר תמונות.
האופן שבו יאחזר תמונות הוא על פי דברים שידועים מראש על התמונה כגון נתונים בשם הקובץ, בקובץ עצמו, בכתובת הדף, או במידע הכתוב בדף.
האחזור יכול להיות גם על בסיס דברים שגוגל יכולה להסיק על תמונה כמו הרצה בתוכנות שיכולות לקרוא טקסט, לזהות מקומות מפורסמים, זהוי פרצופים, חפצים, ועוד.
כאשר החיפוש מתבצע מתוך מנוע החיפוש הרגיל של גוגל, מופיעות תוצאות החיפוש בתמונות ממוזערות הניתנות להצגה בגודל מלא.
כאשר עוברים עם העכבר מעל לתמונה מסוימת, מוצג מידע על אותה התמונה – גודל התמונה בפיקסלים, וקישור לדף האתר שממנה מגיעה התמונה.
בנוסף לחיפוש על פי שאילתה גוגל פיתחה אפשרות של חיפוש לפי תמונה.
חיפוש מסוג זה מאפשר לחפש תמונות דומות ומידע אודות התמונה שחופשה.
יש כמה דרכים שבהן ניתן לחפש לפי תמונה:
הדבקת כתובת URL של תמונה.
העלאת תמונה- אפשר להעלות תמונה שנמצאת במחשב.
גרירה ושחרור של תמונה לתוך תיבת החיפוש.
לחיצה ימנית על תמונה בכל אתר (בדפדפן Chrome וב Firefox עם התוסף הרלוונטי) ובחירת "חיפוש תמונה"
תוצאות החיפוש יציגו את המידע הבסיסי על התמונה המקורית כמו גודל ומה גוגל הסיקה שיש בתמונה, בנוסף התוצאות יכולות לכלול תמונות דומות, אתרים שהתמונה מופיעה בהם, ובמידה וימצא, גם את אותה התמונה בגדלים שונים.
כמובן שכאשר מדובר בתמונה שקיים סיכוי שתופיע במקומות אחרים באינטרנט, כמו תמונה של מקום מפורסם, יש יותר סיכוי לתוצאות טובות ורלוונטיות, זאת לעומת תמונה משפחתית שצילמת בעצמך.
מנוע החיפוש יודע לזהות את התמונה, ולמצוא אותה ותמונות דומות על ידי ניתוח התמונה למציאת הצבעים, הטקסטורה, הנקודות והקווים הכי בולטים ויחודיים לתמונה.
המנוע משתמש במאפיינים אלו ויוצר מאין מחרוזת חיפוש שמנסה לתאם את עצמה לשלל התמונות בשרת.
האלגוריתם מאחזר תוצאות חיפוש שדומות חזותית לתמונה המקורית שחיפשנו.
גוגל תמיד מנסה לאחזר את התוצאות הכי רלוונטיות ועדכניות לחיפוש, ולצורך כך מתמודדת עם כמות אדירה של מידע שגדלה מרגע לרגע.
כדי לאחזר את התמונות הרצויות באופן היעיל ביותר, וכן להקל על המשתמש ועל השרת של גוגל, גוגל פיתחה את החיפוש המתקדם אשר מאפשר לסנן את תוצאות החיפוש.
כדי להשתמש בחיפוש המתקדם ניתן להיכנס ל"חיפוש מתקדם גוגל תמונות", ולהכניס את שאילתת החיפוש שם, או להשתמש במסננים שבסרגל "כלים" בחיפוש הרגיל.
גודל: גדול, בינוני, קטן וכן מידות גודל על-פי פיקסלים
סוג: תמונה של פרצוף, צילום, ClipArt, Line Drawing או אנימציה.
תאריך: עדכניות התמונה, מתי התמונה הועלתה לשרת.
זכויות יוצרים: סינון לפי סוגי הרישיונות: חיפוש רגיל ללא מסננים, תמונות שניתן לעשות בהן שימוש חוזר לצורך מסחרי, תמונות שניתן לערוך, תמונות שאסורות לשימוש מסחרי ועוד.
כמו כן ישנן אפשרויות חיפוש מתקדמות בהם ניתן להגביל ולסנן את תוצאות חיפוש של התמונות: ניתן להגדיר את גודל ופורמט התמונות הרצויות, וכן ניתן לחפש תמונות רק בצבע מסוים.
ב-20 ביולי של 2010 הושקה גרסה חדשה, שהחידוש המרכזי בה, הוא הגדלה אוטומטית של התמונה כאשר מניח המשתמש את סמן העכבר מעל התמונה.
ביוני 2011 נוספה האפשרות לחיפוש על פי תמונה קיימת, וקבלת תמונות דומות או דפים בהם מופיעה אותה תמונה.
ב-2011 פותחה שיטת סינון לפי נושא באמצעותה ניתן לצמצם את החיפוש ולהקל על המשתמש.
לדוגמה, אם המשתמש מעוניין לחפש תמונה של ה"ביג בן" בלונדון אך לא זוכר את שמה יוכל לחפש "לונדון", ועל ידי בחירת "מיין לפי נושא" התמונות יופיעו לפי קטגוריות לדוגמת "גשר", "בלילה", "ביג בן" וכדומה.
כיום ניתן לראות אפשרות דומה מתחת לשורת החיפוש עם המלצות לשאילתות יותר ספציפיות.
בשנת 2012 גוגל שינו את האלגוריתם של גוגל תמונות על מנת למנוע תוצאות חיפוש שאינן הולמות כמו תמונות פורנוגרפיות.
כאשר עולה בתוצאות החיפוש תמונה פורנוגרפית, האלגוריתם של גוגל מסנן אותה, אך עם זאת, אם בכוונת המחפש למצוא תמונות פורנוגרפיות יש באפשרותו לעשות כן.
ההחלטה אם גוגל תמונות תאחזר תוצאות מסוננות או לא היא -ידי הפעלת מגן החיפוש שנמצא בצד הדף (Safe-Search).
עד 2013 כאשר העבירו את העכבר על תמונה מתוצאות החיפוש, התמונה הייתה גדלה במקצת, אך כדי לראות את התמונה בגודל מלא היה על המשתמש להקליק על התמונה, מה שהיה מעביר אותו לאתר המקור של התמונה.
ב-2013 שונתה הגישה כך שהקלקה על גבי התמונה גורמת לפתיחת חלון רחב שבו מוצגת התמונה על שטח גדול יותר, יש פרוט רב יותר על מקור התמונה, ומופיעות תמונות נוספות בגודל קטן מאותו אתר אינטרנט.
המשתמש יכול לבחור אם לעבור לאתר האינטרנט המקורי או לגודל מקסימלי של התמונה.
במצב זה הדפדפן עדיין נשאר בתוך האתר של גוגל – זהו למעשה החידוש המשמעותי ביותר.
החידוש מקל על המשתמש ומאפשר מעבר מהיר בין תמונות בלי צורך לסגור ולפתוח חלונות כדי לראות את התמונה הבאה.
עניין זה הדאיג את האתרים המפרסמים את התמונות, שחששו שהחידוש יוריד את מספר הביקורים באתריהם.
חשש זה שהוכח כנכון: במדינות בהן הוצג החידוש הייתה ירידה של כ-63% בשיעורי ההפניה והתיווך של גוגל תמונות אל אתרים אלו.
חציץ התמונות של גוגל פלוס
מנוע החיפוש עושה שימוש בטכנולוגיה של "זיהוי מדפסים רבוד".
טכנולוגיה זו, מהווה ענף של ה"אינטליגנציה מלאכותית" והיא מאפשרת ל"גוגל" להבין את תוכן התמונה, כלומר, להעביר את התמונה מתמונת "מפת סיביות" לתמונה וקטורית שבה "גוגל" מבינה אלו עצמים ואפילו אלו "רגשות" אפשר לייחס לתמונה.
מנגנון זה שולב במנוע החיפוש החל מאמצע 2013
תכונה זו מאפשרת לראשונה, לחפש "באופן טבעי" תמונה מסוימת באוסף התמונות של המשתמש, כמו גם תמונה רצויה מסוימת מתוך כלל מצאי התמונות הזמינות ל"גוגל" ברשת האינטרנט כולה.
נכון לספטמבר 2014, חיפוש מתוך חציץ התמונות של "גוגל פלוס", יציג תמונות מכל חברי ה"מעגלים" של המשתמש ולא מכלל רשת האינטרנט.
שילוב התכונה מחבר את יכולת החיפוש החזקה ביותר שיש היום בעולם, ביחד עם תוכנת "ארגון התמונות", "Picasa", ביחד עם נפח אחסון גדול ש"גוגל" מספקת במשותף לשירותי "ג'ימייל", "כונן גוגל" ואחסון תמונות ברזולוציה גבוהה וביחד עם גרף הקשרים החברתיים של המשתמש, כפי שמשתקף ב"גוגל פלוס".
כך למשל, אם מחפשים תמונות של בן משפחה שנולד לפני כמה חודשים, אם נקליק בשדה החיפוש את שמו - התוכנה תמצא את כל התמונות של המשתמש שבהן תויג שם זה (למשל, באמצעות Picasa).
אם נקליק בחלון החיפוש את המונח Baby, בחלק המוקדש לתמונות של המשתמש - יופיעו כל התמונות שתויגו עם מילה זו, ששם הקובץ שלהן מכיל את המונח וגם, כל התמונות שבהן התוכנה של "גוגל" מזהה שיש "דמות של תינוק" בתמונה.
בחלק המוקדש לחברי המעגלים של המשתמש, יופיעו כלל התמונות שבהן התוכנה מזהה "תינוק".
גודֶאָה היה שליט לגש, עיר-המדינה בשומר באזור הדרומי של מסופוטמיה, במאה ה-22 לפנה"ס.
הוא התחתן עם בתו של השליט הקודם של לגש אור-באבא (אור -באו), ולאחר מותו ירש את כס המלוכה.
בתקופה בה גודאה עלה לשלטון, הגותים שלטו בדרום מסופוטמיה.
הנציג שלהם ישב בחצר המלוכה של גודאה והיה אמון על איסוף המיסים מהממלכה הווסאלית.
ישנם הסבורים, כי גודאה היה בעצם הנציב של הגותים בלגש.
התואר של גודאה היה אנסי (Ensí) שמשמעותו בשפה השומרית - "מושל", "שליט" ומעמדו לא היה מלכותי.
במקרה הזה טקסי הלגיטימציה המתוארים בכתובות העתיקות חשובים במיוחד, היות שהטקסים האלה אמורים לשכנע את האלים לתמוך במעשיו של מושל העיר, שאין לו קשר אלוהי מיוחד כמו שיש למלך.
במקורות מצוין, כי גודאה נולד מנישואים המקודשים (אמו הייתה הכהנת של האלה גטומדו), מה שנחשב מכובד, ולכן לא נמנע ממנו להתחתן עם בתו של המלך.
רוב הכתובות של גודאה מספרות על התקופה של שקט ושגשוג בשומר.
גודאה לא מציג את עצמו כלוחם.
הוא לא מראה אמביציה לכבוש אדמות.
הוא משתדל להשיג שפע כלכלי דרך מסחר ודיפלומטיה.
יחד עם זאת, בשנה השישית לכהונתו הוא השתמש בכוח צבאי והחריב את העיר אנשאן שבעילם.
בתקופתו של גודאה התנהלו קשרים מסחריים עם המדינות של דרום-מערב אסיה (אזור טורקיה, לבנון וסוריה של ימינו).
באחד הטקסטים הוא מציין שייבא זהב מהרי חחום.
הוא ניהל קשרים מסחריים גם עם מגן ומלוחה (צפון הודו).חשיבות רבה הייתה ליבוא של חומרי הבניין בגלל הפעילות הנרחבת של בניית המקדשים.
גודאה חידש את המסורת הדתית בלגש.
היות שנינגירסו היה האל המרכזי אליו סגד גודאה, נבנו בשבילו מקדשים רבים וביניהם אנינו (Eninnu) "בית החמישים".
ניתן ללמוד על עוצמת השפעתו של גודאה מהממצא הכתוב הרב שנשתמר והמוכר לנו.
כגון, כתובות הנמצאות על פסליו, שני הגלילים ועליהם תיאורים ספרותיים והיסטוריים עשירים וממצאים אחרים.
הכתובות נכתבו בשפה השומרית, ומתוכן אנחנו מגלים, כי גודאה בנה מקדשים רבים בערים הקדומות: גירסו, אור, ניפור, אדב, אורוכ ובאד-טיבירה.
פעילות הבניה הנרחבת הזאת מצביעה על ההשפעה הגוברת של גודאה בשומר.
את רוב המשאבים הוא השקיע בבניית המקדש אנינו בעיר גירסו לכבוד אל המלחמה נינגירסו.
תהליך הקמת המקדש הזה הונצח בכתובות על שני הגלילים, שמהוות עניין רב מכמה בחינות.
בראש וראשונה, יש להן חשיבות בלשנית לחקר השפה השומרית.
זאת יצירה ספרותית גדולה מאוד והטקסט על הגלילים מייצג שילוב מוצלח של כמה ז'אנרים: כתובת הבניה, כתובת נדר, המנון למקדש והמנון לאל.
מעבר לעניין הבלשני, הכתובות מספקות מידע ייחודי ומפורט אודות הפולחנים והטקסים, המסורות הדתיות של העם הקדום, טכניקות הבניה וכדומה.
לפי המסופר על הגלילים, האל נינגירסו פנה לגודאה בחלום.
גודאה לא הבין את משמעות החלום, ולכן ביקש את עזרתה של האלה ננשה, שסייעה לו בפיענוח.
ברגע שנודע לגודאה על בקשת האלים לבנות מקדש לנינגירסו, לפי עצתה של ננשה, הוא יוצא לתהלוכה פולחנית לכבוד האלים ולאחר הטקס מקבל תוכנית אדריכלית של המקדש יחד עם הסבר על התכולה של המבנה הסופי.
הטקסט ממשיך בתיאור תהליך בניית המקדש ובתיאור החגיגות שנערכו עם סיום הבניה.
עד לימינו נשתמרו עשרות פסלים של גודאה.
רובם נמצאו בגירסו ועשוים דיוריט.
בפסלים אלה הוא מתואר עומד או יושב, לפעמים עם תוכנית הבניה של המקדש.
ידיו על החזה כמתפלל מוסיפות נופך צנוע וכנוע ללא סמלי המלכות.
הכתובות החרותות על הפסלים מורכבות בדרך כלל מארבעה חלקים: הכותרת (מי מתואר), בניית המקדש שבו יעמוד הפסל (אירוע ותהליך), הכנסת הפסל למקדש ומתן שם לפסל, והחלק האחרון הוא הקללה (מה צפוי למי שירצה להרוס את הפסל או למחוק את החריתה).
גודאה מקלל כל אחד שינסה להוציא את הפסלים שלו מהמקדשים או למחוק את הכתוב מהפסל.
אך הקללות האלה מוצגות לא כפקודה או דרישה אגרסיבית, אלא תוך כדי שכנוע והסבר לקורא מדוע אסור לעשות זאת.
הוא מדגיש, כי כל מה שנעשה זה לא הרצון של גודאה המושל, אלא בקשתם של האלים, שדואגים לרווחת התושבים, לכן זה רק לטובתם.
הפסלים האלה הוצבו בכל המקדשים שהוא בנה.
הפסל שימש לשמירה על המקדש וערבות להבטחות שניתנו.
גודאה היה מתואר כמתווך בין האיש הפשוט לבין האל.
מתן מנחות לפסל וטקסי האכלה (בשומרית KI.SI.GA) של השליט המת היו פופולרים במסופוטמיה.
לאחר מותו, גודאה אפילו הועלה למעמד האלוהי.
גוגלפלקס הוא המטה הראשי של חברת גוגל.
הוא ממוקם בעיר מאונטיין ויו שבקליפורניה, ארצות הברית.
החברה עברה לשכון במתחם הנוכחי בשנת 2003.
המתחם תופס 288,000 מטר מרובע, והוא המתחם הגדול ביותר הנמצא בבעלות גוגל.
מקור שמו של המתחם "גוגלפלקס" הוא בהלחם של המילים "גוגל" ו"קומפלקס"; הוא מתייחס גם למספר גוגולפלקס , שהוא המספר 1 ולאחריו גוגול אפסים (גוגול10, או 1010100), שעליו במקור נקראת החברה גוגל ומנוע החיפוש שלה.
השוני בין גוגול לגוגל נובע משגיאת כתיב של אחד ממקימי החברה כאשר הוא בדק אם הדומיין לאתר היה פנוי.
כקילומטר וחצי מהמבנה, בעיר מאונטיין ויו, ממוקם מתקן מסווג של חברת האם אלפאבית, הנקרא X.
שרל אליזבת טקציציאקאווה "גודג'י" קוק היא מיילדת ילידית-אמריקאית משבט המוהוק, ופעילה למען איכות הסביבה, בריאות נשים וזכויות ילידיות.
היא ידועה בעיקר בשל המחקר שערכה בקהילתה, אומת המוהוק של אקווססנה, במדינת ניו יורק בנושאי צדק סביבתני ובריאות רבייתית.
היא המנכ"לית של עמותת Running Strong for American Indian Youth, ומייסדת של הארגון Woman is the First Environment Collaborative אשר תומך בפרויקטי בריאות קהילתיים המבקשים להעצים נשים ילידות בכל הגילאים ולהגדיל את הידע לגבי בריאות רבייתית.
היא הקימה מספר ארגונים המשרתים את קהילת אקווססנה, כולל תוכנית לבריאות נשים ופרויקט ניטור חלב אם.
הצעירה מבין ארבעה ילדים, ג'ודג'י קוק נולדה ב-4 בינואר 1952, לקאוונאיין אוולין מונטור קוק, ויליאם ג'ון קוק בשמורת המוהוק סנט ריג'ס, או אומת המוהוק של אקווססנה.
אביה, בוגר דארטמות' קולג', היה טייס שנלחם במלחמת העולם השנייה ובמלחמת קוריאה.
הוא מת בתאונת מטוס כשקוק הייתה בת תשעה חודשים.
אמה נפטרה כשקוק הייתה בת 11. את המשך ילדותה העבירה קוק אצל סבתה מצד אביה, קנטירס אליזבת הרן קוק, שהייתה מיילדת בקרב האקווססנה.
קוק התחנכה בפנימיה קתולית, אך כבר בגיל נעורים החלה להאמין ולחיות על פי דת הלונגהאוס הילידית המסורתית.
היא למדה במכללת סקידמור מ-1970 עד 1972, אז החלה ללמוד בדארטמות' קולג', כחלק ממחזור הנשים הראשון של המכללה.
זמן קצר לאחר מכן, היא עזבה את בית הספר כדי להשתתף בתנועה האינדיאנית האמריקאית (AIM), תנועה למען זכויות ילידיות.
היא נישאה ליוחניו בריירו, אקדמאי ופעיל למען זכויות ילידים מקובה; לזוג נולדו חמישה ילדים.
במהלך שנות ה-1970 וה-1980, עבדו קוק ובריירו עם מועצת ראשי השבט להקמת והפעלת עיתון בשם Akwesasne Notes, שכלל מאמרים על בני האקווססנה או כאלה שרלוונטיים לקהילתם.
ב-1977 החליטה קוק להיות למיילדת, לאחר שהשתתפה בכנס ילידי, שם שמעה דוברות שהדגישו את התפקיד החשוב שמשחקת לידה מסורתית בהחלת אוטונומיה גופנית לנשים ילידות; שליטה על רבייה וילודה אף נחשבה כאמצעי חשוב בפני עצמו להשבת ריבונות ילידית.
היא השלימה הכשרה כמיילדת רוחנית בארגון "החווה" (ארגון רוחני המושתת על ערכים של אי-אלימות) בטנסי בשנת 1978, ואחריו גם עברה הכשרה קלינית בתוכנית ההכשרה לבריאות נשים באוניברסיטת ניו מקסיקו.
קוק השתתפה בישיבה המייסדת של ארגון Women of all Red Nations (WARN) ב-1978, ולאחר מכן השתתפה בפרויקט פתיחת קליניקה בבית ספר ילידי מטעם הארגון בסנט פול שבמינסוטה.
שם היא הקימה את הפרויקט לבריאות נשים כיוזמה קהילתית.
ב-1980 חזרה קוק לאקווססנה והמשיכה שם את הפרויקט.
באקווססנה, קוק המשיכה לעבוד כמיילדת, כולל במתן טיפול טרום לידתי, שירותי מיילדות, טיפול שלאחר הלידה, תכנון המשפחה, ייעוץ משפחתי, ושירותים אחרים.
היא גם עזרה לפתח את בית ספר החופש של אקווססנה – בית ספר ילידי עצמאי שנוסד בשנת 1979.
נהר סנט לורנס, העובר דרך שמורת האקווססנה, ואדמות השמורה עצמה נמצאים בסמיכות למפעלי ג'נרל מוטורס (GM) ובסמוך לאתרי הפסולת של החברה.
ב-1981, מחלקת שימור הסביבה של מדינת ניו יורק הודיעה כי נמצא החומר הכימי הרעיל PCB במי התהום מתחת לאדמות ג'נרל מוטורס, ומאוחר יותר גם בבארות פרטיים בשמורה.
גילוי הזיהום עלה בקנה עם מספרים גבוהים של הפלות ומומים מולדים בקרב האוכלוסייה המקומית.
חוקרים מטעם בית הספר לרפואה מאונט סיני דגמו את הקרקע במשך שנות השבעים, אך לא בדקו את ההשפעה על חלב אם ותינוקות יונקים.
כשקוק חזרה ללמוד לתואר בביולוגיה וחברה בחוג לאקולוגיה אנושית באוניברסיטת קורנל ב-1984, היא פתחה מחקר חלב אם בשמורת האקווססנה בשיתוף פעולה עם סטודנטים נוספים וכימאי ממשרד הבריאות של ניו יורק בשם בריאן בוש.
פרויקט בריאות נשים שהקימה הפך לתוכנית ניטור חלב אם, אשר ממשיך לספק שירותי בריאות ומידע עד היום.
כתוצאה, קוק שימשה כמתווכת גם במחקרים מאוחרים יותר בין הקהילה המדעית, משרדים ממשלתיים והשבט.
קוק המשיכה לפעול בתנועות למען בריאות נשים בזירה המקומית, הארצית והבינלאומית.
היא נסעה לגואטמלה לעבוד לצד מיילדות מעם המאיה, והייתה המייסת הילידית של מרכז לידה שש האומות באונטריו שבקנדה, שעורך את תוכנית המיילדות הילידית ומשתתף ביוזמות של חינוך קהילתי.
היא חברת דירקטוריון של רשת בריאות הנשים הלאומית (National Women's Health Network), וכן של המועצה הילידית הלאומית למיילדות בקנדה, האחראית על חקיקה בנושא מיילדות ודואגת שזכויות ילידיות יכובדו בכל חקיקה כזו.
ב-2009, היא הייתה מייסדת שותפה של מועצת קונונ:קווה, מועצה שבטית באקווססנה בהנהגת נשים, שמטרתה להעצים נשים בקהילה ולקדם מדיניות ממוקדת-נשים למיגור מעגלי אלימות בקהילה.
בין השנים 1994–1998, קוק שימשה כמרצה בחוג לבריאות סביבתית וטוקסולוגיה בסטייט יוניברסיטי של ניו יורק (SUNY) באלבני, והייתה עמיתה אורחת בתוכנית לימודי אינדיאנים באוניברסיטת קורנל.
ב-2001, היא הייתה חוקרת אורחת באוניברסיטת דלהוזי, וגם הרצתה על רפואה אלטרנטיבית בבית הספר לרפואה בסטייט יוניברסיטי של ניו יורק (SUNY) בבאפלו ובאוניברסיטת קורנל.
ב-2008, מאמריה של קוק צורפו לאוסף סופיה סמית בסמית קולג'.
ב-2011, היא התקבלה כעמיתה בתוכנית לבריאות רבייתית והסביבה באוניברסיטת קליפורניה בסן פרנסיסקו (UCSF).
גודג'י קוק כתבה כתבות רבות לעיתון הארצי Indian Country Today.
מאמריה האקדמיים הם חלק מאוסף סופיה סמית בסמית קולג'.
2007 – הייתה הדוברת המרכזית באירוע Live Earth במוזיאון האינדיאנים הלאומי בוושינגטון די.
2004-2005: פרס ידע ילידי ומחקר תרבותי מטעם החוג לחקר בריאות ילידית באוניברסיטת טורונטו.
גודג'י קוק נשואה ליוחניו בריירה, פעיל ילידי ואקדמאי מקובה.
לזוג חמישה ילדים ושמונה נכדים.
לדעת רוב הפרשנים המילה גוד משמעותה משוך בארמית.
ברבינו חנננאל מביא פירוש נוסף לפיו המילה גוד היא מלשון 'חתוך': .
ביאור המילה אחית, פירושה 'להוריד'.
המושג ההופכי בתלמוד הוא 'גוד אסיק' - שמשמעותו 'משוך ועלה'.
דין גוד אחית נאמר במחיצה שהיא גבוהה מהקרקע, ועל ידי דין גוד אחית אנו מושכים את המחיצה מלמעלה למטה עד הקרקע.
לדעת רבי יוסי במשנה מועיל דין גוד אחית להכשיר סוכה שדפנותיה מסתיימים מעל הקרקע אפילו יותר מג' טפחים (ואין בהם דין לבוד), טעם ההכשר הוא מדין 'גוד אחית'':בתלמוד נאמר בטעם חכמים הפסולים מחיצה תלויה, מפני "שהגדיין בוקעין בה".
לדעת רש"י כיוון שהגדיים בוקעין בה אי אפשר לומר גוד אחית.
לדעת המאירי בקיעת הגדיים מבטלת את המחיצה, כאילו היא אינה.
לדעת התלמוד אף רבי יוסי לא הכשיר מחיצה תלויה אלא לעניין הלכות סוכה, שהיא מצווה עשה ולא לעניין הלכות שבת שהם חיוב סקילה.
בתלמוד מובאים דינים נוספים הפועלים על פי העיקרון של 'גוד אחית':
דין דומה הוא הכלל פי תקרה יורד וסותם, והוא עוסק בבית מקורה שנפלו כתליו החיצונים והתקרה עומדת, רואים כאילו מחיצות יורדות מהגג והבית נחשב לרשות היחיד, אף שכתליו פרוצים ברוחב גדול, היות שרואים כאילו הפרצה היא פתח.
דוגמה נוספת היא בית שהתמוטטה חצי מתקרתו, שרואים את התקרה כאילו היא יורדת עד למטה ומבדילה בין החלקים, כך שניתן לזרוע בשני החלקים שני מיני צמחים שיש להרחיק ביניהם בגלל שהם כלאים זה בזה.
במקרה של תקרה, שאין לה מחיצות כלל, ואנו דנים את 'פי התיקרה' (=חודה של התקרה) כאילו היא תחילתה של מחיצה שאותה אנו מושכים למטה.
דין זה שונה בפרטיו מגוד אחית, ראשית הוא נאמר בתנאי שנפרצו כתלים שאינם אחד כנגד השני, וכן שיש צורך שהתקרה תהיה בשטח של לפחות ד' על ד' טפחים וכן בתנאי שהתקרה שטוחה ולא משופעת .
כמו כן אם הבית נפרץ באחת מזויותיו ולא בכתליו - אין אומרים 'פי תקרה יורד וסותם', שאין פתח בקרן זווית.
לדעת רבים מהראשונים, דין זה של פי תקרה הוא תולדה של הכלל 'גוד אחית'.
דין נוסף המקביל לכלל של גוד אחית הוא ההלכה 'חבוט רמי' (=הכה והשלך) שנאמר במקרה של קורה העומדת למעלה, שעל פי כלל זה אנו רואים כאילו הקורה נתונה למטה.
מכוח כלל זה אנו מכשירים סוכה שהחלק מהסכך עומד רחוק יותר משלושה טפחים מחלקו האחר.
דין זה נאמר בתלמוד לגבי באר מים שנמצאת בין שתי חצרות שלא עירבו ביניהם עירוב חצירות, שניתן לשאוב ממנה מים על ידי הצבת קורה מעל הבאר, מאחר שרואים כאילו היא מחלקת את הבאר בין שתי החצרות וכל חצר שואבת מים מהצד שלה.
גודברנדסדלסלוגן (נקרא גם בקיצור לוגן; בנורווגית: Gudbrandsdalslågen; תרגום מילולי: נהר עמק גודברנד) הוא נהר הזורם בעמק גודברנסדלן בנורווגיה.
נהר הגודברנדסדלסלוגן זורם דרום מזרחה החל מאגם לשה-סקוגסבטנת (Lesjaskogsvatnet) שבמחוז אופלנד וכלה באגם מיוסה ליד לילהאמר.
אורך הנהר הוא כ-204 קילמטר.
הגודברנדסדלסלוגן הוא אחד מחמישה-עשר הנהרות הארוכים בנורווגיה, וכאשר מודדים אותו יחד עם המיוסה ונהר הוורמה, הזורם דרומה מהמיוסה, האורך הכולל הוא מעל 350 קילומטר, הנהר הרביעי באורכו בנורווגיה.
אגן ניקוז הנהר הוא בשטח של כ-11,459 קמ"ר.
הנקודה הגבוהה ביותר באגן הניקוז הוא הגלדהפיגן.
בנקודת הסיום שלו בחיבור לאגם מיוסה הזרימה הממוצעת של הנהר היא 255 מטר קוב לשנייה והוא מספק כ-85% מהזרימה לאגם מיוסה.
ברבעו האחרון של הנהר כלול מקטע באורך כ-11 קילמטרים שבו הנהר מתרחב מאוד וזורם באיטיות ולכן אזור זה נקרא גם "אגם לוסנה".
כביש E6 המחבר את דומבאס ללילהאמר עובר במקביל לנהר, לעיתים בצמוד אליו.
בחלקו העליון של הנהר, מקביל אליו כביש E136.
לאורך הנהר קיימות שלוש תחנות כוח הידרואלקטריות:
הונדרפוסן (Hunderfossen) כ-10 קילומטר צפונית מלילהאמר.
לתחנה סכר ברוחב 280 מטר וגובה של 16 מטר על הגודברנדסדלסלוגן.
לתחנה שתי טורבינות של 58 מגהוואט כל אחת המנצלות הפרש גובה של 46 מטר על הגודברנדסדלסלוגן.
הרפפוסן (Harpefossen) דרומית מזרחית מדומבאס.
לתחנה שתי טורבינות של 46 מגהוואט כל אחת המנצלות הפרש גובה של 34 מטר על הגודברנדסדלסלוגן.
גוד פארם בע"מ היא רשת שיווק ישראלית המוכרת מוצרי טיפוח, קוסמטיקה, מוצרים לתינוקות, מוצרי ניקיון ותרופות ללא מרשם רופא.
בשנת 2023 הרשת החלה לשלב בסניפיה גם בתי מרקחת.
הרשת נוסדה בשנת 2016 על ידי שני שותפים ישראלים: אדם פרידלר ואוהד סנדלר.
אסטרטגיית המחירים של הרשת הייתה עם כניסתה מכירת מוצרים במחיר קבוע של עד עשרה שקלים לפריט, ללא קיום מבצעים.
סניפה הראשון של הרשת נפתח ברחוב המלך ג'ורג' בתל אביב ביולי 2016.
ברשת נמכרים מוצרי טואלטיקה, מוצרים לתינוקות, מוצרי ניקיון ותרופות ללא מרשם רופא.
תרופות הדורשות מרשם רופא לא נמכרו ברשת, אך החל מ-2023 החלה הרשת לשלב בית מרקחת במספר מסניפיה.
הרשת השיקה מותג פרטי משלה הנקרא Good.
חלק מן המוצרים הנמכרים בגוד פארם נמכרים בה ביבוא מקביל.
שטח סניפיה של הרשת קטן בהשוואה למתחרותיה, רשתות הפארם הגדולות סופר פארם ו-Be.
בשנת 2018 רכש איש העסקים רמי לוי 50.01% מן הרשת בתמורה ל-16 מיליון ש"ח.
לאחר הרכישה הכריזה הרשת על תוכנית התרחבות.
היא גדלה תוך שבע שנים מ-9 סניפים ל-68 סניפים בפריסה ארצית, בין נהריה בצפון לבאר שבע בדרום.
בינואר 2021 הודיעה הרשת על תוכנית לביצוע הנפקה ראשונה לציבור של מניותיה ב, לפי שווי שוק של 400 מיליון שקל.
באפריל 2023 רכשה "גוד פארם" את רשת מכוני הכושר "שר פיטנס", הפועלת מאז כחברת בת שלה
גודאתיים (שם מדעי: Goodeidae) היא משפחה של דגים מסדרת הגמבוזאים החיים בנהרות ואגמים בארצות הברית (בעיקר סביב האגן הגדול) ומקסיקו.
עם זאת כמה מינים חיים במים מליחים, לחופי האוקיינוס האטלנטי והאוקיינוס השקט.
המשפחה קרוי על שם החוקר ג'ורג' בראון גודה (George Brown Goode; 1851–1896).
מינים אלה קטנים מאוד ואורכם הממוצע 5 סנטימטרים, אך חלקם מגיעים לאורך 20 סנטימטרים.
הם בעלי סנפירים מפוארים וגף עגלגל.
ראשם גדול ובעל לסתות צרות המופנות מעלה.
הם אוכלי כל הניזונים בעיקר מחרקים מימיים.
במשפחה מיני דגי נוי שונים ונפוצים.
עם זאת חלקם נמצאים בסכנת הכחדה חמורה בטבע והמין Ameca splendens נכחד בטבע.
סוג ומין יחיד Ameca splendens - נכחד בטבע
גוד לאק צ'ארלי, הסרט: יוצאים לחופשה הוא סרט חג מולד אמריקאי טלוויזיוני המבוסס על סדרת הקומדיה של ערוץ דיסני "גוד לאק צ'ארלי".
הסרט בוים על ידי ארלן סנפורד ונכתב על ידי ג'ף רודקי.
הסרט שודר לראשונה בארצות הברית בערוץ דיסני ב-2 בדצמבר 2011, עשר שנים לאחר ששודר הסרט האחרון של הערוץ, "'Twas the Night" משנת 2001. בישראל הסרט שודר לראשונה בערוץ דיסני ישראל עם תרגום לעברית ב-27 בינואר 2012. אורך הסרט הוא כ-90 דקות, ושפת המקור שלו היא אנגלית.
טדי דנקן (ברידג'יט מנדלר) - אחותה הגדולה של צ'ארלי שעושה לה יומני וידאו.